Θέμα: Modern Greek Language (Secondary School)
Ερώτηση: Μέρη της Αττικής ιδανικά για χαλαρή βόλτα στη φύση. Στην Αττική υπάρχουν πολλά μέρη, για να περπατήσετε στη φύση και να ξεχάσετε για λίγο την πολύβουη καθημερινότητα και το άγχος. Εκεί, θα μπορέσετε να αθληθείτε και να ψυχαγωγηθείτε μακριά από την πολυκοσμία. Αρχικά, ο κοντινός σε όλους Υμηττός αποτελεί το ιδανικό μέρος για διαδρομές και περιπάτους στη φύση, ακόμη και τον χειμώνα. Το πιθανότερο είναι, βέβαια, ότι μετά από βόλτες θα καταλήξετε στο Αισθητικό Δάσος της Καισαριανής, απ' όπου ξεκινά ένα δίκτυο μονοπατιών, μήκους 9 χιλιομέτρων. Μην ξεχάσετε να κάνετε μια στάση και στη Μονή Καισαριανής! Η Πεντέλη, επίσης, έχει πολλά μέρη για περπάτημα, είναι πολύ κοντά στις περισσότερες περιοχές της Αθήνας και έχει θέα όλη την Αττική! Το μυστικό της Πεντέλης είναι ο καταρράκτης Βαλανάρη. Ο μικρός αυτός καταρράκτης, ύψους περίπου 5-6 μέτρων, αλλάζει μορφή ανάλογα με τις βροχές! Αναζητήστε και το μικρό εκκλησάκι του Προφήτη Ηλία με την εκπληκτική θέα. Θα σας αποζημιώσει! Το άλλο βουνό της Αττικής που θα σας κάνει δώρο μαγευτικές στιγμές είναι η Πάρνηθα. Η Πάρνηθα είναι ιδανική επιλογή για βόλτες τόσο τον χειμώνα όσο και το καλοκαίρι. Οι πιο γνωστές πεζοπορικές διαδρομές περνούν από τα καταφύγια Μπάφι και Φλαμπούρι. Και η Πάρνηθα κρύβει τα δικά της μυστικά και εκπλήξεις. Η λίμνη Μπελέτσι είναι ένα από αυτά. Βελανιδιές, πλατάνια και πεύκα συμπληρώνουν το ονειρεμένο σκηνικό. Δεν θα χρειαστεί να διανύσετε μεγάλη απόσταση από το κέντρο της Αθήνας, κι όμως θα νιώσετε σαν να έχετε φύγει κάπου πολύ μακριά. Ακόμη το σκέφτεστε;. Διασκευή ηλεκτρονικού άρθρου για τις ανάγκες των εξετάσεων. https://exploringgreece.tv/attiki/pente-meri-tis-attikis-idanika-gia-chalari-volta-sti-fysi/31977/, 23-1-2021. Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Αν θέλετε να δείτε φύση, πρέπει να ταξιδέψετε μακριά από την Αττική.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1